b"\n_START_ARTICLE_\nLorient\n_START_SECTION_\nGeografija\n_START_PARAGRAPH_\nMesto le\xc5\xbei na ju\xc5\xbeni obali Bretanjskega polotoka ob izlivu rek Blavet in Scorff v Biskajski zaliv. Je najve\xc4\x8dje mesto v departmaju in za Boulogne-sur-Mer drugo najve\xc4\x8dje francosko ribi\xc5\xa1ko pristani\xc5\xa1\xc4\x8de.\n_START_SECTION_\nZgodovina\n_START_PARAGRAPH_\nNa za\xc4\x8detku 17. stoletja so trgovci v Port-Louisu zgradili prva skladi\xc5\xa1\xc4\x8da, leta 1628 tudi na lokaciji, ki je kasneje postala znana kot L'Orient (vzhod). Z ustanovitvijo Francoske Vzhodnoindijske dru\xc5\xbebe v letu 1664 in tamkaj\xc5\xa1nje ladjedelnice je naselbina s tem dobila zagon. V njem je bila nekdaj baza francoske vojne mornarice._NEWLINE_Med drugo svetovno vojno je Lorient gostil nem\xc5\xa1ko podmorni\xc5\xa1ko bazo, ki je kljub mo\xc4\x8dnemu bombardiranju, pri katerem je bila ve\xc4\x8dina mesta uni\xc4\x8denega, pre\xc5\xbeivela do konca vojne. Sedanji Lorient odslikava arhitekturni slog sredine 20. stoletja."